Softwarelicensaftale

Software i Linksys-produkter:
Dette produkt fra Cisco-Linksys LLC eller et af de associerede selskaber Cisco Systems-Linksys (Asia) Pte Ltd. og Cisco-Linksys K.K. ("Linksys") indeholder software (herunder firmware), der stammer fra Linksys og dets leverandører, og det kan også indeholde open source-software.  Al software, der stammer fra Linksys og dets leverandører, er givet i licens i henhold til Linksys-softwarelicensaftalen i nedenstående Oversigt 1.  De kan blive bedt om at gennemse og acceptere Linksys-softwarelicensaftalen, når softwaren installeres.  
Al open source-software er givet i licens i henhold til de specifikke licensvilkår, der gælder for den software, der stilles til rådighed af Linksys på www.linksys.com/gpl eller i henhold til nedenstående Oversigt 2. 
Hvor sådanne specifikke licensvilkår giver Dem ret til kildekoden i denne type software, kan kildekoden købes efter anmodning hos Linksys i mindst tre år, fra produktet købes, og det kan muligvis også downloades fra www.linksys.com/gpl.  Yderligere oplysninger om licensvilkår og open source-software i Linksys-produkter findes på Linksys' offentlige websted på: www.linksys.com/gpl/ eller i nedenstående Oversigt 2.
VED AT DOWNLOADE ELLER INSTALLERE SOFTWAREN, ELLER ANVENDE PRODUKTET INDEHOLDENDE SOFTWAREN, ACCEPTERER DE VILKÅRENE I NEDENSTÅENDE SOFTWARELICENSAFTALER.  SÅFREMT DE IKKE ØNSKER AT TILTRÆDE ALLE DISSE VILKÅR, SKAL DE IKKE DOWNLOADE, INSTALLERE ELLER ANVENDE SOFTWAREN.  DE KAN RETURNERE UBRUGT SOFTWARE (ELLER, HVIS SOFTWAREN LEVERES SOM EN DEL AF ET ANDET PRODUKT, DET UBENYTTEDE PRODUKT) OG MODTAGE FULD REFUSION I OP TIL 30 DAGE EFTER DET OPRINDELIGE KØB, AFHÆNGIGT AF RETURNERINGSPROCES OG -POLITIK HOS DEN PART, DE HAR KØBT PRODUKTET ELLER SOFTWAREN AF.
Softwarelicenser:

Softwarelicenser til Linksys-software er tilgængelige på Linksys' offentlige websteder: www.linksys.com og www.linksys.com/gpl/.  Til reference indeholder nedenstående oversigter en kopi af Linksys-softwarelicensaftalen og den overordnede open source code-licens, der anvendes af Linksys i deres produkter.

Oversigt 1
Linksys-softwarelicensaftale

DENNE LICENSAFTALE INDGÅS MELLEM DEM OG CISCO-LINKSYS LLC ELLER ET AF DE ASSOCIEREDE SELSKABER CISCO SYSTEMS-LINKSYS (ASIA) PTE LTD. OG CISCO-LINKSYS K.K. ("LINKSYS"), DER GIVER LICENS TIL SOFTWAREN I STEDET FOR CISCO-LINKSYS LLC.  VED AT DOWNLOADE ELLER INSTALLERE SOFTWAREN, ELLER ANVENDE PRODUKTET, SOM INDEHOLDER SOFTWAREN, ACCEPTERER DE DENNE AFTALE.  SÅFREMT DE IKKE ØNSKER AT TILTRÆDE ALLE DISSE VILKÅR, SKAL DE IKKE DOWNLOADE, INSTALLERE ELLER ANVENDE SOFTWAREN.  DE KAN RETURNERE UBRUGT SOFTWARE (ELLER, HVIS SOFTWAREN LEVERES SOM EN DEL AF ET ANDET PRODUKT, DET UBENYTTEDE PRODUKT) OG MODTAGE FULD REFUSION I OP TIL 30 DAGE EFTER DET OPRINDELIGE KØB, AFHÆNGIGT AF RETURNERINGSPROCES OG -POLITIK HOS DEN PART, DE HAR KØBT PRODUKTET ELLER SOFTWAREN AF.

Licens.  Under vilkårene og betingelserne i nærværende aftale giver Linksys den oprindelige slutbruger/køber ("Dem") af Linksys-produktet, der indeholder softwaren, en ikke-eksklusiv licens til udelukkende at anvende softwaren i eller (behørigt autoriseret i gældende dokumentation) til kommunikation med produktet.  Denne licens kan ikke videregives eller overføres til andre end den person eller enhed, til hvem De overfører ejerskabet af det samlede Linksys-produkt, der indeholder softwaren, forudsat at De overfører alle rettigheder under denne aftale permanent og ikke beholder en fuld eller delvis kopi af softwaren, og at den nye ejer accepterer betingelserne i nærværende aftale.  

 "Software" omfatter, og denne aftale vil gælde for, (a) software fra Linksys eller dets leverandører, der følger med Linksys-produktet, og (b) opgraderinger, opdateringer, fejlrettelser eller ændrede udgaver ("opgraderinger") eller sikkerhedskopier af softwaren, som Linksys eller en autoriseret forhandler har leveret til Dem, forudsat at De allerede er i besiddelse af en gyldig licens til den originale software og har betalt enhver afgift, som måtte være relevant for opgraderingen. 

Beskyttelse af oplysninger.  Softwaren og dokumentationen indeholder handelshemmeligheder og/eller copyright-beskyttede materialer, som tilhører Linksys eller Linksys' leverandører.  Det er ikke tilladt at kopiere, redigere, dekompilere, afkode, foretage reverse engineering af eller adskille softwaren (undtagen i det omfang, det er udtrykkeligt tilladt i loven uanset denne bestemmelse). De må heller ikke afsløre eller offentliggøre sådanne handelshemmeligheder eller copyright-beskyttede materialer i nogen som helst form til nogen tredjepart.  Ejendomsret og ejerskab af softwaren og dokumentationen og alle dele deraf forbliver udelukkende hos Linksys eller dets leverandører.

Indsamling og behandling af oplysninger. De accepterer, at Linksys og/eller associerede selskaber fra tid til anden må indsamle og bearbejde oplysninger om Deres Linksys-produkt og/eller Softwaren og/eller Deres anvendelse af dem for at (i) gøre det muligt for Linksys at tilbyde Dem Opgraderinger; (ii) for at sikre, at Deres Linksys produkt og/eller Softwaren bruges i overensstemmelse med betingelserne i denne Aftale; (iii) for at forbedre vores leverance af teknologi til Dem og andre kunder; (iv) for at give Linksys mulighed for at overholde de aftalebetingelser, vi har med alle tredjeparter med hensyn til Deres Linksys-produkter og/eller Softwaren og/eller (v) for at gøre det muligt for Linksys at overholde gældende lovgivning og/eller regulativer eller imødekomme krav fra kontrolmyndigheder eller statslige institutioner. Linksys og/eller associerede selskaber må indsamle og bearbejde de tilvejebragte oplysninger, der ikke identificerer Dem personligt. Med Deres anvendelse af Deres Linksys-produkter og/eller Softwaren giver De Deres samtykke til, at Linksys og/eller associerede selskaber indsamler og bruger sådanne oplysninger og for EEA-kunder gælder dette også overførsel af sådanne oplysninger eksternt i forhold til EEA. 

Softwareopgraderinger osv. Hvis De med Softwaren har mulighed for at modtage Opgraderinger, kan De når som helst vælge at modtage disse Opgraderinger automatisk eller manuelt. Hvis De vælger at modtage Opgraderinger manuelt, eller De på anden måde vælger ikke at modtage eller blive gjort opmærksom på nogen Opgraderinger, kan De risikere at udsætte Deres Linksys-produkter og/eller Softwaren for alvorlige sikkerhedstrusler, og/eller De risikerer at miste adgang til nogle funktioner i Deres Linksys-produkt og/eller Softwaren. Under visse omstændigheder kan det forekomme, at vi foretager en Opgradering automatisk for at imødekomme og overholde ændringer i lovgivningen, lovmæssige eller andre krav fra myndighederne eller som et resultat af krav, der er nødvendige for at overholde betingelserne i aftaler, som Linksys har med tredjeparter med hensyn til Deres Linksys-produkt og/eller Softwaren. De vil altid blive underrettet om Opgraderinger, der fremsendes.  Vilkårene i nærværende licens vil også gælde sådanne Opgraderinger, medmindre den pågældende Opgradering følges af en særskilt licens, i hvilket tilfælde pågældende licens vil være gældende.

Open source-software.  GPL-kildekode eller anden open source-kode, der findes i softwaren, og open source-licensen til denne kildekode, kan downloades gratis på http://www.linksys.com/gpl.  Hvis De ønsker en kopi af GPL-kildekoden eller anden open source-kode i denne software på en cd, kan Linksys efter anmodning fremsende en for USD 9,99 plus forsendelsesomkostninger.

Periode og afslutning.  De kan til enhver tid bringe denne licensaftale til ophør ved at ødelægge alle kopier af softwaren og dokumentationen.  Deres rettigheder i henhold til denne licensaftale ophører straks uden varsel fra Linksys, hvis De overtræder en af betingelserne i aftalen.  

Begrænset garanti.  De samme garantivilkår og perioden, som er angivet i den gældende Linksys-brugervejledning til produktet, vil også gælde for softwaren. 
 
Ansvarsfraskrivelse.  LINKSYS ELLER DETS LEVERANDØRER ER I INTET TILFÆLDE ANSVARLIG FOR TAB AF DATA, FORTJENESTE ELLER INDTÆGTER, ELLER FOR SÆRLIGE, INDIREKTE, HÆNDELIGE, PØNALT BETINGEDE ELLER FØLGESKADER, UANSET ÅRSAG (HERUNDER UAGTSOMHED), DER OPSTÅR VED BRUGEN AF ELLER MANGLENDE EVNE TIL AT BRUGE SOFTWAREN. DETTE GÆLDER, SELV HVIS LINKSYS ER BLEVET GJORT OPMÆRKSOM PÅ MULIGHEDEN FOR, AT SÅDANNE SKADER KAN OPSTÅ.  LINKSYS' ANSVAR KAN I INTET TILFÆLDE OVERSTIGE DET BELØB, SOM DE HAR BETALT FOR PRODUKTET.  Ovennævnte begrænsninger gælder, selvom en eventuel garanti eller afhjælpning under denne aftale mister sit grundlæggende formål.  Da det i visse jurisdiktioner ikke er tilladt at begrænse ansvaret ved hændelige skader eller følgeskader, gælder ovennævnte begrænsning muligvis ikke for Dem.
Eksport.  Software, inklusive tekniske data, kan være omfattet af USA's told- og eksportlovgivning og er muligvis omfattet af import- eller eksportlovgivningen i andre lande.  De erklærer at ville overholde alle sådanne love og regulativer.

USA Brugere hos den amerikanske regering.  Softwaren og dokumentationen falder under "commercial items" som defineret i 48 C.F.R. 2.101 og 48 C.F.R. 12.212.  Alle brugere indenfor regeringen anskaffer sig softwaren og dokumentationen med kun de rettigheder, der gælder kunder udenfor regeringen.
 
Almindelige betingelser.  Denne aftale er underlagt den californisk lovgivning, uden hensyn til modstridende lovbestemmelser.  FN's konvention om kontrakter i forbindelse med internationalt varesalg vil ikke være gældende. Såfremt nogen del af denne aftale viser sig at være ugyldig eller uden retskraft, vil de resterende bestemmelser forblive fuldt gyldige. Denne aftale udgør den samlede aftale mellem parterne, hvad angår softwaren, og afløser enhver modstridende eller yderligere betingelse indeholdt i nogen købsordre eller andetsteds. 

SLUT PÅ OVERSIGT 1

Oversigt 2

Hvis dette Linksys-produkt indeholder open source-software, der er givet i licens under version 2 af "GNU General Public License", gælder nedenstående licensvilkår i Oversigt 2 for denne open source-software.  Nedenstående licensvilkår i Oversigt 2 findes på det offentlige websted på http://www.gnu.org/copyleft/gpl.html

/GNU GENERAL PUBLIC LICENSE
Version 2, juni 1991 
Copyright (C) 1989, 1991 Free Software Foundation, Inc.  
51 Franklin Street, Fifth Floor, Boston, MA 02110-1301, USA

Alle har ret til at kopiere og distribuere ordrette kopier
af dette licensdokument, men det er ikke tilladt at foretage ændringer.

Præambel
Licenserne til det meste software er udarbejdet, så det ikke er muligt at dele og ændre softwaren. GNU General Public License har derimod til formål at garantere Dem friheden til at dele og ændre fri og gratis software - for at sikre, at softwaren er tilgængelig for alle brugere. Denne General Public License gælder for det meste af Free Software Foundations software og for alle andre programmer, hvis udviklere forpligter sig til at bruge den. (Andet Free Software Foundation-software er i stedet dækket af GNU Lesser General Public License). De kan også anvende den på Deres programmer. 
I forbindelse med fri og gratis software handler det om frihed og ikke om pris. Vores General Public Licenses er udarbejdet, så de sikrer, at De har frihed til at distribuere kopier af frie programmer (og opkræve betaling for denne tjeneste, hvis de ønsker det), at De modtager kildekode eller kan få den, hvis det ønskes, at De kan ændre softwaren eller anvende dele af den i nye frie programmer, og at De ved, at de har ret til at gøre disse ting. 
For at beskytte Deres rettigheder har vi indsat begrænsninger, der forbyder alle at nægte Dem disse rettigheder eller bede Dem opgive rettighederne. Disse begrænsninger overdrager Dem et vist ansvar, hvis De distribuerer kopier af softwaren, eller hvis De foretager ændringer i den. 
Hvis De f.eks. distribuerer kopier af et program af denne type, uanset om det er gratis eller mod betaling, skal De overdrage modtagerne alle de samme rettigheder, som De selv har. De skal sikre, at de også modtager eller får adgang til kildekoden. De skal vise dem disse vilkår, så de er bekendt med deres rettigheder. 
Vi beskytter Deres rettigheder i to trin: (1) Ophavsretlig beskyttelse af softwaren, og (2) Tilbud om denne licens, der giver Dem juridisk tilladelse til at kopiere, distribuere og/eller redigere softwaren. 
Til beskyttelse af hver enkelt udvikler og os selv ønsker vi at sikre, at alle er indforståede med, at der ikke ydes garanti på disse frie programmer. Hvis softwaren redigeres af en anden og videregives, skal modtagerne vide, at de ikke har en original version af softwaren, så eventuelle problemer, der forårsages af andre, ikke kommer til at påvirke de oprindelige udvikleres omdømme. 
Endelig trues alle frie programmer konstant af softwarepatenter. Vi ønsker at undgå risikoen for, at videreforhandlere af et frit program opnår individuelle patentlicenser og dermed patentbeskytter programmet. For at forhindre dette har vi gjort det klart, at eventuelle patenter skal gives i licens til brug for alle. Ellers skal der ikke gives licens. 
De præcise vilkår og betingelser for kopiering, distribution og ændring fremgår af nedenstående. 
VILKÅR OG BETINGELSER FOR KOPIERING, DISTRIBUTION OG ÆNDRING
0. Denne licens gælder for alle programmer eller andre værker, der indeholder en meddelelse fra den ophavsretlige ejer om, at programmet må distribueres i henhold til vilkårene i nærværende General Public License. "Programmet", nedenfor, henviser til alle sådanne programmer eller afledte værker, og et "værk baseret på Programmet" henviser enten til Programmet eller til et afledt værk under ophavsretlige love. Det vil sige et værk, der indeholder Programmet eller en del af Programmet, uanset om det er ordret eller ændret og/eller oversat til et andet sprog. (I det efterfølgende er "oversættelse" omfattet uden begrænsninger i termen "ændring". Alle licenstagere betegnes "De". 
Aktiviteter udover kopiering, distribution og ændring dækkes ikke af denne licens. De ligger uden for licensens dækningsområde. Kørsel af programmet er ikke begrænset, og programresultatet dækkes kun, hvis indholdet udgør et værk baseret på Programmet (uanset, om det er blevet oprettet ved kørsel af Programmet). Om det er sandt afhænger af, hvad Programmet kan. 
1. De har ret til at kopiere og distribuere ordrette kopier af Programmets kildekode, når De modtager den, på ethvert medie, forudsat at De tydeligt og hensigtsmæssigt angiver en meddelelse om ophavsret og en ansvarsfraskrivelse på hver enkelt kopi, bibeholder alle henvisninger til licensen og den manglende garanti, og overdrager andre modtagere af Programmet en kopi af denne licens sammen med Programmet. 
De kan opkræve et gebyr for den fysiske overførsel af en kopi, og De kan vælge at yde garantibeskyttelse mod betaling. 
2. De kan ændre Deres kopi eller kopier af Programmet eller dele af det, og dermed oprette et værk baseret på Programmet, og kopiere og distribuere sådanne ændringer eller afledte værker i henhold til vilkårene i ovenstående Afsnit 1, forudsat at De opfylder følgende betingelser: 
a) De skal sørge for, at de ændrede filer er markeret med tydelige meddelelser, om at filerne er blevet ændret, samt ændringsdatoen. 
b) De skal sørge for, at alle værker, De distribuerer eller udgiver, som helt eller delvist indeholder eller er afledt af Programmet eller en del deraf, gratis gives i licens som et hele til alle tredjeparter i henhold til vilkårene i nærværende licens. 
c) Hvis det ændrede program normalt læser kommandoer interaktivt, skal De, når programmet startes til interaktiv brug på normal vis, sørge for, at Programmet viser eller udskriver en relevant meddelelse om ophavsret og en garantifraskrivelse (eller angive, at De yder garanti), og at brugere har ret til at videredistribuere programmet under disse vilkår samt informere brugeren om, hvordan vedkommende får vist en kopi af denne licens. (Undtagelse: Hvis selve Programmet er interaktivt, men ikke normalt udskriver en sådan meddelelse, behøver De ikke udskrive en meddelelse til værker, der er baseret på programmet). 
Disse krav gælder for det ændrede værk som et hele. Hvis identificerbare dele af dette værk ikke er afledt af Programmet, og de med rimelighed kan betragtes som værende uafhængige og separate værker i sig selv, gælder denne licens og de indeholdte betingelser ikke for disse dele, hvis de distribueres som separate værker. Hvis De derimod distribuerer de samme dele som en del af et hele, som er et værk baseret på Programmet, skal distributionen af det samlede hele ske i henhold til vilkårene i denne licens, hvor rettighederne for andre licenstagere gælder for det samlede hele og dermed for hver eneste del, uanset hvem der har udviklet den. 
Det er dermed ikke formålet med dette afsnit at kræve rettigheder eller anfægte Deres rettigheder til værker, der er skrevet af Dem. Formålet er derimod at udøve rettigheden til at kontrollere distributionen af afledte eller samlede værker baseret på Programmet. 
Derudover vil en sammenlægning af et andet værk, der ikke er baseret på Programmet, med Programmet (eller med et værk, der er baseret på Programmet) på et lagrings- eller distributionsmedie ikke give anledning til, at det andet værk dækkes af denne licens. 
3. De kan kopiere og distribuere Programmet (eller værker baseret på det, under Afsnit 2) i objektkode eller eksekverbar form i henhold til vilkårene i ovenstående Afsnit 1 og 2, forudsat at De også gør ét af følgende: 
a) Vedlægger den komplette tilsvarende maskinlæsbare kildekode, der skal distribueres i henhold til vilkårene i ovenstående Afsnit 1 og 2, på et medie, der normalt bruges til softwareudveksling, eller 
b) Vedlægger et skriftligt tilbud, der gælder i mindst tre år, om at give enhver tredjepart, til en pris, der ikke overstiger Deres udgifter til fysisk udførelse af kildedistribution, en komplet maskinlæsbar kopi af den tilsvarende kildekode, til distribution i henhold til vilkårene i ovenstående Afsnit 1 og 2, på et medie, der normalt bruges til softwareudveksling, eller 
c) Vedlægger de oplysninger, De har modtaget om tilbuddet om at distribuere tilsvarende kildekode. (Dette alternativ er kun tilladt i forbindelse med ikke-kommerciel distribution, og kun hvis De har modtaget Programmet i objektkode eller eksekverbar form sammen med et sådant tilbud, i henhold til ovenstående underafsnit b). 
Kildekoden til et værk er den foretrukne form til foretagelse af ændringer. Ved eksekverbare værker omfatter den komplette kildekode al kildekode til alle indeholdte moduler plus eventuelle tilknyttede grænsefladedefinitionsfiler samt scripts til kontrol af kompilering og installation af det eksekverbare værk. Som en særlig undtagelse behøver den distribuerede kildekode ikke omfatte noget, der normalt distribueres (i hverken kildekode eller binært format) sammen med store komponenter (compiler, kerne osv.) i det operativsystem, som det eksekverbare værk kører på, medmindre selve komponenten følger med det eksekverbare værk. 
Hvis distributionen af det eksekverbare værk eller objektkoden foregår ved at tilbyde kopieringsadgang fra et angivet sted, betegnes lignende kopieringsadgang til kildekoden fra det samme sted som distribution af kildekoden, også selvom tredjeparter ikke behøver kopiere kildekoden sammen med objektkoden. 
4. Det er ikke tilladt at kopiere, ændre, udlicensere eller distribuere Programmet, medmindre det er udtrykkeligt anført i nærværende licens . Ethvert andet forsøg på at kopiere, ændre, give udlicensere eller distribuere Programmet er ugyldigt, og ophæver automatisk Deres rettigheder i henhold til nærværende licens. Licenserne til parter, der har modtaget kopier eller rettigheder fra Dem i henhold til denne licensaftale, forbliver gyldige, så længe parterne overholder vilkårene i licensaftalen. 
5. De er ikke forpligtet til at acceptere nærværende licensaftale, da De ikke har underskrevet den. De kan dog ikke på andre måder opnå rettigheder til at ændre eller distribuere Programmet eller afledte værker. Disse handlinger er forbudt ved lov, medmindre De accepterer vilkårene i nærværende licensaftale. Det vil sige, at hvis De ændrer eller distribuerer Programmet (eller værker, der er baseret på Programmet), angiver De, at De accepterer licensaftalen og alle de indeholdte vilkår og betingelser for kopiering, distribution eller ændring af Programmet eller værker baseret på Programmet. 
6. Hver gang De videredistribuerer Programmet (eller værker baseret på Programmet), får modtagerne automatisk en licens fra den oprindelige licensgiver til at kopiere, distribuere eller ændre Programmet i henhold til vilkårene og betingelserne i licensaftalen. De kan ikke pålægge yderligere begrænsninger på modtagerens udførelse af de givne rettigheder. De er ikke ansvarlig for at tredjeparter overholder vilkårene i nærværende licensaftale. 
7. Hvis der stilles betingelser til Dem (ved dom, aftale eller på anden måde) som resultat af en retsafgørelse eller beskyldning om patentkrænkelse eller af andre årsager (ikke begrænset til patentområdet), der er i modstrid med betingelserne i nærværende licensaftale, fritages De ikke dermed fra betingelserne i nærværende licensaftale. Hvis De ikke kan distribuere på en sådan måde, at forpligtelserne under nærværende licensaftale og andre relevante forpligtelser opfyldes, mister De retten til at distribuere Programmet. Hvis en patentlicens f.eks. ikke tillader gratis videredistribution af Programmet for alle, der modtager kopier direkte eller indirekte fra Dem, kan De kun opfylde forpligtelserne i patentlicensen og nærværende licensaftale ved at afholde Dem helt fra at distribuere Programmet. 
Hvis en del af dette afsnit er ugyldigt eller uigennemførligt i visse situationer, skal resten af afsnittet være gældende, og hele afsnittet skal gælde i andre situationer. 
Formålet med dette afsnit er ikke at tilskynde Dem til at krænke patenter eller andre ejendomsretlige krav eller at anfægte gyldigheden af sådanne krav. Formålet med dette afsnit er udelukkende at beskytte integriteten i distributionssystemet til frie programmer, der udføres vha. offentlige licensmetoder. Mange mennesker har ydet betydelige bidrag til den lange række programmer, der er blevet distribueret via dette system i fuld tillid til ensartet brug af systemet. Det er udvikleren selv, der afgør, om vedkommende ønsker at distribuere software via andre systemer, og en licensindehaver kan ikke pålægge nogen dette valg. 
Dette afsnit har til formål at tydeliggøre, hvad der menes at være en konsekvens af resten af nærværende licensaftale. 
8. Hvis distributionen og/eller brugen af Programmet begrænses i visse lande med patenter eller ophavsretligt beskyttede grænseflader, kan den oprindelige indehaver af ophavsretten, der indfører Programmet i nærværende licensaftale, tilføje en udtrykkelig geografisk distributionsbegrænsning, der udelukker disse lande, så distribution kun er tilladt i og mellem lande, der ikke er omfattet af udelukkelsen. I sådanne tilfælde indbefatter nærværende licensaftale denne begrænsning, som om den var en del af nærværende licensaftale. 
9. Free Software Foundation kan jævnligt udgive reviderede og/eller nye versioner af General Public License. Sådanne nye versioner vil ligne den nuværende version, men de vil indeholde nye oplysninger om eventuelle problemer. 
Hver version tildeles et entydigt versionsnummer. Hvis Programmet indeholder et versionsnummer for denne licensaftale, der gælder for den og "alle senere versioner", kan De acceptere vilkårene og betingelserne i denne version eller i en senere version, der frigives af Free Software Foundation. Hvis Programmet ikke indeholder et versionsnummer for denne licensaftale, kan De vælge en hvilken som helst version udgivet af Free Software Foundation. 
10. Hvis De ønsker at integrere dele af Programmet i andre frie programmer med andre distributionsbetingelser, skal De skriftligt anmode udvikleren om tilladelse. I forbindelse med software, der er ophavsretligt beskyttet af Free Software Foundation, kan De rette skriftlig henvendelse til Free Software Foundation. Vi gør af og til undtagelser. Vores beslutning vil tage udgangspunkt i de to målsætninger om at bibeholde den frie status for alle afledte værker af vores frie programmer og fremme generel deling og genbrug af software. 
INGEN GARANTI
11. DA PROGRAMMET GIVES GRATIS I LICENS, ER DET IKKE OMFATTET AF NOGEN GARANTI I DET OMFANG GÆLDENDE LOVGIVNING GØR DET MULIGT. MED UNDTAGELSE AF, HVIS ANDET FREMGÅR SKRIFTLIGT, LEVERER DE OPHAVSRETLIGE EJERE OG/ELLER ANDRE PARTER, PROGRAMMET "SOM DET ER" UDEN NOGEN FORM FOR GARANTI, DET VÆRE SIG UDTRYKKELIGT ELLER STILTIENDE, HERUNDER, MEN IKKE BEGRÆNSET TIL, STILTIENDE ANSVAR FOR SALGBARHED OG EGNETHED TIL BESTEMTE FORMÅL. DE OVERTAGER DEN FULDE RISIKO FOR KVALITETS- OG BRUGSMÆSSIGE PROBLEMER. HVIS PROGRAMMET VISER SIG AT VÆRE FEJLBEHÆFTET, PÅTAGER DE DEM ALLE UDGIFTER TIL SERVICE, REPARATION ELLER ÆNDRING. 
12. I INGEN TILFÆLDE, MEDMINDRE DET ER KRÆVET UNDER GÆLDENDE LOVGIVNING ELLER ACCEPTERET PÅ SKRIFT, SKAL EN OPHAVSRETLIG EJER ELLER EN ANDEN PART, DER KAN ÆNDRE OG/ELLER VIDEREDISTRIBUERE PROGRAMMET I HENHOLD TIL OVENSTÅENDE, VÆRE ANSVARLIG FOR SKADER, HERUNDER GENERELLE, SPECIELLE, HÆNDELIGE ELLER FØLGESKADER, DER OPSTÅR SOM FØLGE AF BRUGEN AF ELLER MANGLENDE EVNE TIL AT BRUGE PROGRAMMET (HERUNDER, MEN IKKE BEGRÆNSET TIL, DATATAB, UNØJAGTIG GENGIVELSE AF DATA ELLER TAB FOR DEM ELLER TREDJEPARTER, ELLER HVIS PROGRAMMET IKKE KAN FUNGERE MED ANDRE PROGRAMMER), SELVOM EN SÅDAN EJER ELLER TREDJEPART ER BLEVET GJORT OPMÆRKSOM PÅ MULIGHEDEN FOR, AT SÅDANNE SKADER KAN OPSTÅ. 
SLUT PÅ VILKÅR OG BETINGELSER

SLUT PÅ OVERSIGT 2